text: Røveri mod kiosk i Horsens
  25 november 2012 kl. 10.49
  Ekspedienten i Elite Kiosk på Emil Bojsens Gade i Horsens var lørdag kl. 18 udsat for et røveri i kiosken. Det oplyser vagtchefen ved Sydøstjyllands Politi til Horsens Folkeblad.
  Ekspedienten har forklaret politiet, at der kom en mand ind i kiosken, som truede med en sort, kort genstand i hånden og sagde: - Give me the money.
  Mandens accent og udseende peger på, at røveren ikke er dansker men muligvis af østeuropæisk afstamning, skriver Horsens Folkeblad.
   
  Han beskrives som 25 - 30 år, 1,80-1,85 m høj, almindelig af bygning. Han var klædt i en brun jakke med hætte og mørke bukser.
  